Rugby Football Club Basel
Dr Rugby Football Club Basel (RFCB) isch e Baasler Rugby Klub für Amatöör.
Sit dr 2012/13 Säsoo spiilt die erst Mannschaft vom RFCB in dr Nazionalliga A.

Gschicht
Dr Rugby Football Club Basel isch 1974 gründet worde und im Joor druf Mitgliid vo dr Fédération Suisse de Rugby worde. In de erste Joor si die mäiste Spiiler Usländer gsi, sit de 1980er Joor git s aber immer mee Schwizer au in dr erste Mannschaft. Dr Klub het e starks Noochwuggsbrogramm und het immer wider Spiiler in d Nazionalmannschaft gschiggt.

Dr RFCB het uf alle mööglige Blätz gspiilt, uf dr Bruntrutermatte, z Gläihünige und im Bräiti Kwardier bis er 1982 in s Joggeli züüglet isch. Sit 2007 isch d Bruntrutermatte wider si Häimblatz.

D 1974er Duur vo de Baasler dur Frankriich isch rekordverdächdig: si häi 127-0 gege Grenoble verloore, 104-3 gege Thonon und 116-0 gege Annecy.

Fuessnoote

Kwelle
Website vom RFCB, abgrüeft am 8. Dezämber 2013
Sport z Basel